ai4bharat/Pralekha huggingface dataset:
பிரதமர் அலுவலகம்
100வது செயற்கைக்கோளை வெற்றிகரமாக செலுத்தியதற்காக இந்திய விண்வெளி ஆராய்ச்சி நிறுவன விஞ்ஞானிகளுக்கு  பிரதமர் பாராட்டு
100வது செயற்கைக்கோளை வெற்றிகரமாக செலுத்தியதற்காக இந்திய விண்வெளி ஆராய்ச்சி நிறுவன விஞ்ஞானிகளுக்கு  பிரதமர் திரு.நரேந்திர மோடி அவர்கள் பாராட்டு தெரிவித்தார்.
“பி.எஸ்.எல்.வி.-யை இன்று வெற்றிகரமாக செலுத்தியதற்காக இஸ்ரோ மற்றும் அதன் விஞ்ஞானிகளுக்கு எனது மனமார்ந்த பாராட்டுக்கள். புத்தாண்டில் இவ்வெற்றியானது, விண்வெளி தொழில்நுட்பத்தின் விரைவான முன்னேற்றங்கள், நமது குடிமக்கள், விவசாயிகள், மீனவர்கள் போன்றவர்களுக்கு நன்மைகளை கொண்டு வரும்.
இஸ்ரோவால் செலுத்தப்பட்ட 100வது செயற்கைக்கோள், அதன் மகத்தான சாதனைகளையும், இந்தியாவின் விண்வெளி திட்டத்திற்கான பிரகாசமான எதிர்காலத்தையும் பறைசாற்றுகிறது.
இந்தியாவின் வெற்றியின் பலன்கள் நமது பங்குதாரர்களுக்கும் கிடைக்கப் பெறும்! இன்று செலுத்தப்பட்ட 31 செயற்கைகோள்களில், 6 பிற நாடுகளைச் சேர்ந்த 28 செயற்கைக்கோள்களும் அடங்கும்”, என பிரதமர் கூறியுள்ளார்.
ரெயில்வே அமைச்சகம்
கொல்கத்தா நகர் மற்றும் அதை சுற்றியுள்ள பகுதிகளில், கொல்கத்தா கிழக்கு-மேற்கு மெட்ரோ ரயில் திட்டத்திற்கு மத்திய அரசு ஒப்புதல் வழங்கியுள்ளது
இந்த மெட்ரோ திட்டத்தின் மொத்த தூரம் 16.6 கிலோமீட்டர்
திட்ட மதிப்பீடு ரூபாய் 8575 கோடி
ரயில்வே அமைச்சகத்தின் கோரிக்கையை ஏற்று கொல்கத்தா கிழக்கு-மேற்கு மெட்ரோ திட்டப் பணிகளுக்கான தொகையை 8474.98 கோடி ரூபாயாக உயர்த்தி மத்திய அரசு ஒப்புதல் வழங்கியுள்ளது.
சால்ட் லேக்கிலிருந்து, ஹவுரா மைதானம் வரை 16.6 கிலோ மீட்டர் தூரத்திற்கு இந்த ரயில் பாதை அமையவிருக்கிறது. இதற்காக கங்கை நதி மற்றும் ஹவுரா ரயில் நிலையங்களுக்கு அடியில் சுரங்க வழி பாதை தோண்டப்படும். நாட்டிலேயே முதன்முறையாக மிகப்பெரிய நதிக்கு அடியில் போக்குவரத்து சுரங்கப் பாதை தோண்டுவது இதுவே முதல் முறை என்பது குறிப்பிடத்தக்கது.
இந்த ரயில் பாதை திட்டத்தின் மூலம், பயணிகளின் பயண நேரம் குறைக்கப்படும், வேலைவாய்ப்புகள் அதிகரிக்கப்படும். மேலும் மாசற்ற, பாதுகாப்பான மற்றும் சுகாதாரமான போக்குவரத்தையும் இந்த திட்டம் உறுதி செய்யும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1662320
----
(Visitor Counter : 134
குறு சிறு மற்றும் நடுத்தர தொழில் துறை அமைச்சகம்
லே பகுதியில் மூங்கில் வளர்ப்பு திட்டத்துக்கு ராணுவம் உதவி
வறண்ட நிலங்களில் மூங்கில் சோலை அமைக்கும்  திட்டத்தை காதி மற்றும் கிராம தொழில் ஆணையம்  மேற்கொண்டு வருகிறது. இதற்கு லே பகுதியில் உள்ள இந்திய ராணுவம் ஆதரவளித்துள்ளது. லே பகுதியில் உள்ள ராணுவ முகாமில், 20 மூங்கில் கன்றுகளை ராணுவத்தினர் நேற்று நட்டனர். இந்த சிறப்பு வகை மூங்கில் கன்றுகளை, ராணுவத்திடம், காதி மற்றும் கிராம தொழில் ஆணையம் ஜம்முவில் கடந்த 12ம் தேதி வழங்கியது. நிலம் வீணாவதை தடுக்கவும், பசுமையை ஏற்படுத்தும் நோக்கில், இமயமலைப் பகுதியில் முதல் முறையாக மூங்கில் வளர்க்கும் முயற்சி மேற்கொள்ளப்பட்டுள்ளது. இதன் தொடர்ச்சியாக, 1000 மூங்கில் கன்றுகள், லே பகுதியில் உள்ள சுச்சோட் கிராமத்தில் வரும் 18ம் தேதி நடப்படவுள்ளன. இந்த மூங்கில் கன்றுகள், 3 ஆண்டுகளில் அறுவடைக்கு தயாராகும். இது உள்ளூர் பழங்குடியின மக்களுக்கு நிலையான வருவாயை ஏற்படுத்தும்.
பிரதமரின் தொலைநோக்கிற்கு ஏற்ப சுற்றுச்சூழல் மற்றும் நிலத்தை பாதுகாப்பதில், மூங்கில் கன்றுகள் முக்கிய பங்கு வகிக்கும்.
விவசாயத்துறை அமைச்சகம்
வேளாண்காடு வளர்ப்போரை தொழில்துறையுடன் இணைப்பதற்காக இணையதளக் கருத்தரங்கு
வேளாண்காடு வளர்ப்போரை தொழில்துறையினருடன் இணைப்பதற்கான வழிவகைகளை விவாதிப்பதற்காகவும், சரியான பயிரினங்களை தேர்ந்தெடுப்பதற்கு இந்த விவசாயிகளுக்கு மாநிலங்கள் உதவ வேண்டும் என்ற விழிப்புணர்வை ஏற்படுத்துவதற்காகவும், இம்மாதம் 13-ம் தேதியன்று இணையதள கருத்தரங்கு ஒன்றுக்கு ஏற்பாடு செய்யப்பட்டிருந்தது. மத்திய வேளாண் கூட்டுறவு மற்றும் விவசாயிகள் நலத்துறையின் செயலர் திரு சஞ்சய் அகர்வால், இதனைத் துவக்கி வைத்துப் பேசினார். விவசாயிகளுக்கு அதிக வருவாய் கிடைப்பதற்காக வேளாண் துறையில் கொண்டுவரப்பட்டுள்ள பல்வேறு சீர்திருத்தங்கள் பற்றி அவர் எடுத்துரைத்தார். மாநிலங்களுக்கு இடையேயான வர்த்தகத் தடைகளை அகற்றி, தமது சந்தையைத் தேர்ந்தெடுக்கும் வாய்ப்பை விவசாயிகளுக்கு அளிப்பதற்காகவும், வேளாண் விளைபொருட்களை மின்னணு வர்த்தக முறையில் விற்பனை செய்வதற்காகவும், வேளாண் விளைபொருள் வர்த்தகம் மற்றும் வணிக  அவசரச் சட்டம் 2020 மற்றும் ரூ.1.63 லட்சம் கோடி செலவிலான திட்டம் குறித்தும் அவர் விளக்கினார். விவசாயிகளுக்கு கூடுதல் வருவாய், மகளிர் சுயஉதவிக் குழுக்களுக்கு நாட்டுப் பண்ணைகள் மூலம் வாழ்வாதாரம், பசுந்தீவனம், பருப்பு வகைகளைப் பயிரிடுவதன் மூலம் உரத்தேவையைக் குறைப்பது, கார்பன் அளவைக் கட்டுப்படுத்தி பருவநிலை மாற்றத்தை சரி்செய்வது உள்ளிட்ட, வேளாண்காடுகளால் ஏற்படும் பல்வேறு பயன்களை திரு சஞ்சய் விவரித்தார்.
இந்தத் தொடரில் இது முதலாவது இணையதளக் கருத்தரங்காகும். தேசிய மருத்துவ தாவர வாரியத்தின் தலைமைச் செயல் அதிகாரி டாக்டர் ஜெ எல் என் சாஸ்திரி, இந்திய பேப்பர் உற்பத்தியாளர்கள் சங்கத்தின் தலைமைச் செயலர் திரு ரோஹித் பண்டிட், ஐடிசி நிறுவனத்தின் முன்னாள் துணைத்தலைவர் டாக்டர் எச் கே குல்கர்னி, மத்திய பட்டு வாரியத்தின் தலைமைச் செயல் அதிகாரியும், உறுப்பினர் செயலருமான திரு ரஞ்சித் ரஞ்சன் ஓகன்டியார் ஆகியோர் இந்தக் கருத்தரங்கில் முக்கிய உரையாற்றினர்.
-----
(
அறிவியல் மற்றும் தொழில்நுட்பத்துறை
காட்டுத் தீ போன்றவற்றால் இந்தியாவில் சூரிய மின் உற்பத்தி பெரிதும் பாதிக்கப்படுகிறது: ஆய்வில் தகவல்
இந்தியாவின் பல்வேறு பகுதிகளில், குறிப்பாக கோடை காலத்தில் ஏற்படும் காட்டுத் தீ போன்றவற்றால் நாட்டின் சூரிய மின் உற்பத்தி பெரிதும் பாதிக்கப்படுகிறது என புதிய ஆய்வு ஒன்றில் கண்டறியப்பட்டுள்ளது.
சூரிய மின்சக்தி ஆலைகளின் உற்பத்தியில் காட்டுத் தீயின் நேரடி மற்றும் மறைமுக விளைவுகளால் ஏற்படும் ஆற்றல் மற்றும் நிதி இழப்புகளைப் பற்றிய இந்த ஆய்வு, மின் உற்பத்தியைத் திட்டமிட உதவும் .
சமீபகாலமாக, போதுமான சூரிய வளங்களைக் கொண்ட இந்தியா போன்ற வளரும் நாடுகளில் சூரிய சக்தி உற்பத்தி பரவலாகப் பயன்படுத்தப்படுகிறது. இருப்பினும், மேகங்கள், ஏரோசல்கள் மற்றும் மாசு போன்ற பல காரணிகள் சூரிய ஒளி மின்னழுத்தம் மற்றும் செறிவூட்டப்பட்ட சூரிய மின் நிலையங்களில் செயல்திறன் சிக்கல்களை ஏற்படுத்தும். சூரிய சக்தி அமைப்பின் பெரிய அளவிலான வளர்ச்சிக்கு சரியான திட்டமிடல் தேவைப்படுகிறது, மேலும் சூரிய ஆற்றலை மதிப்பிட வேண்டிய அவசியமும் உள்ளது.
இதை மனதில் வைத்து, இந்திய அரசின் அறிவியல் மற்றும் தொழில்நுட்பத் துறையின் தன்னாட்சி அமைப்பான ஆர்யபட்டா ஆய்வு அறிவியல் கழகத்தின் ஆராய்ச்சியாளர்கள் குழு மற்றும் ஏதென்ஸின் தேசிய கண்காணிப்பகம் இணைந்து சூரிய ஆற்றல் உற்பத்தியைக் குறைக்கும் காரணிகளைக் கண்டறிய முயன்றன. மேகங்கள் மற்றும் ஏரோசோல்களைத் தவிர, சூரிய ஆற்றல் உற்பத்தியைக் குறைப்பதில் காட்டுத் தீ மிகவும் முக்கிய பங்கு வகிக்கிறது என்பதை அவர்கள் கண்டறிந்தனர்.
தற்போதைய ஆய்வின் கண்டுபிடிப்புகள், எரிசக்தி மேலாண்மை மற்றும் திட்டமிடல் ஆகியவற்றில் காட்டுத் தீயின் தாக்கம் குறித்து முடிவெடுப்பவர்களிடையே விழிப்புணர்வை பெரியளவில் அதிகரிக்கும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1820123
சுரங்கங்கள் அமைச்சகம்
சுரங்கம் மற்றும் நிலவியல் துறையில் இந்தியா மற்றும் மொரோக்கோ இடையிலான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
சுரங்கம் மற்றும் நிலவியல் துறையில் இந்தியா மற்றும் மொரோக்கோ இடையிலான புரிந்துணர்வு ஒப்பந்தம் கையெழுத்திடப்பட்டதற்கு பிரதமர் திரு நரேந்திர மோடி தலைமையிலான மத்திய அமைச்சரவை பின்னேற்பு ஒப்புதல் அளித்தது. இந்த ஒப்பந்தம் 11.04.2018 அன்று புதுதில்லியில் மொரோக்கோ மின்சாரம், சுரங்கங்கள், நிலையான மேம்பாடு அமைச்சகத்திற்கும், இந்திய சுரங்கத்துறை அமைச்சகத்துக்கும் இடையே கையெழுத்தானது.
இந்த ஒப்பந்தம் நிலவியல் மற்றும் சுரங்கத்துறையில் இந்தியாவுக்கும் மொரோக்கோவுக்கும் இடையே நிறுவன அமைப்புகளை உருவாக்க வகை செய்கிறது. இந்த ஒத்துழைப்பினால் பொருளாதார , சமூக, சுற்றுச்சூழல் துறைகளில் இருநாடுகளுக்கும் பரஸ்பர நன்மைகள் ஏற்படும்.
நிலவியல் மற்றும் சுரங்கத்துறையில் இந்தியாவுக்கும் மொரோக்கோவுக்கும் இடையே ஒத்துழைப்பை வலுப்படுத்துவது இந்தப் புரிந்துணர்வு ஒப்பந்தத்தின் நோக்கமாகும். நிலவியல் அடிப்படை வசதி மேம்பாடு, நிலவியல் மற்றும் சுரங்கப் பணி மேம்பாடு, பயிற்சித் திட்டங்கள், நிலவியல் தகவல் வங்கி உருவாக்குதல் போன்ற துறைகளிலான இருதரப்பு ஒத்துழைப்பு நடவடிக்கைகள், புதுமைப்படைப்பு நோக்கத்துக்கு உதவும்.
------
(Visitor Counter : 101
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
வேகமாக மாறிவரும் இந்தியாவின் தேவைக்கேற்ப குடிமை பணியாளர்கள் தொடர்ந்து தங்களை தயார்படுத்திக்கொள்ள வேண்டும்: மத்திய அமைச்சர் டாக்டர் ஜிதேந்திர சிங்
வேகமாக மாறிவரும் இந்தியாவின் தன்மைக்கேற்ப குடிமை பணியாளர்கள் தொடர்ந்து தங்களை தயார்படுத்திக்கொள்ள வேண்டும் என்று மத்திய வட கிழக்கு மாகாண வளர்ச்சி இணை அமைச்சரும் , பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சருமான திரு ஜிதேந்திர சிங் கூறினார்.
புதிய இந்தியாவின் மாறி வரும் தேவைகளுக்கேற்ப ஊழியர்கள் தங்களை மாற்றியமைத்துக் கொள்ள வேண்டும் என்று கூறிய அவர், ஆல்வின் டோப்ளரின் புகழ்பெற்ற வரிகளான, “21-ம் நூற்றாண்டின் கல்லாதவர்களாக, புதிதாக கற்றுக்கொள்ளாமல், தேவையற்றதை மறக்காமல், மறுபடி கல்லாமல் இருப்பவர்கள் இருப்பார்கள்,” என்பதை நினைவுக் கூர்ந்தார்.
முசோரியில் உள்ள லால் பகதூர் சாஸ்திரி தேசிய நிர்வாக அகாடெமியின் ஐஏஎஸ் பணிமுறை பயிற்சி பகுதி-2  நிறைவு விழாவில் பேசிய அவர், முதல் குடிமை பணிகள் நாளான 1947 ஏப்ரல் 21 அன்று அன்றைய உள்துறை அமைச்சர் சர்தார் வல்லபாய் பட்டேல் கூறிய, “உங்கள் முன்னோர்கள் பொதுமக்களிடம் இருந்து விலகி இருந்தார்கள். இந்தியாவின் பொதுமக்களை உங்களது சொந்தங்களாக நினைக்க வேண்டியது உங்கள் கடமை,” என்பதை நினைவுக் கூர்ந்தார்.
சுதந்திரம் கிடைத்து ஏழு தசாப்தங்களுக்கு பிறகு முதல் முறையாக, குடிமை பணிகளுக்கு புதிய உற்சாகம் அளிக்கும் பணியை பிரதமர் திரு நரேந்திர மோடி தனிப்பட்ட முறையில் மேற்கொண்டு சர்தார் பட்டேலின் லட்சியத்தை முன்னெடுத்து சென்றதாக அவர் கூறினார்.
இந்திய அரசியலமைப்பில் உள்ள அம்சங்கள் மற்றும் கொள்கைகளை ஐஏஸ் அதிகாரிகள் என்றும் மதித்து நடந்து கொள்ள வேண்டும் என்றும், நாட்டின் பொது மக்களின் பார்வையில் இந்திய ஆட்சிப் பணியின் கண்ணியத்தை உயர்த்த வேண்டும் என்றும் கேட்டுக்கொண்டார்.
பயிற்சியில் சிறந்து விளங்கியவர்களுக்கு குடியரசுத் தலைவரின் தங்க பதக்கம் உள்ளிட்ட பல்வேறு விருதுகள் வழங்கும் நிகழ்ச்சிக்கும் அமைச்சர் தலைமை வகித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1730339
பிரதமர் அலுவலகம்
ஐநா தலைமைச் செயலகத்தில் மகாத்மா காந்தியின் சிலையைக் காண்பது ஒவ்வொரு இந்தியருக்கும் பெருமை அளிக்கிறது: பிரதமர்
ஐநா தலைமைச் செயலகத்தில் மகாத்மா காந்தியின் சிலையைக் காண்பது ஒவ்வொரு இந்தியருக்கும் பெருமை அளிக்கிறது என்று பிரதமர் திரு நரேந்திர மோடி கூறியுள்ளார்.
இது குறித்து ஐநா பொதுச் செயலாளர் திரு ஆண்டனியோ குட்ரஸ் வெளியிட்டிருந்த ட்விட்டர் பதிவுக்கு பதில் அளித்து பிரதமர் கூறியிருப்பதாவது;
“ஐநா தலைமைச் செயலகத்தில் மகாத்மா காந்தியின் மார்பளவுச் சிலையைக் காண்பது ஒவ்வொரு இந்தியருக்கும் பெருமை அளிக்கிறது. காந்தியின் சிந்தனைகளும், கொள்கைகளும் நமது பூமியை மேலும் முன்னேற்றமடையவும் நீடித்த வளர்ச்சியை அடையவும் செய்யட்டும்”
நிதி அமைச்சகம்
ஜியோமி டெக்னாலஜி இந்தியா நிறுவனம் ரூ.653 கோடி சுங்கவரி ஏய்ப்பு
ஜியோமி டெக்னாலஜி இந்தியா நிறுவனம் ரூ.653 கோடி சுங்கவரி ஏய்ப்பு செய்தது தொடர்பாக வருவாய் புலனாய்வுத்துறை இயக்குனரகம் விசாரணையை தொடங்கியுள்ளது.
ஜியோமி இந்தியா நிறுவனத்துக்கு சொந்தமான இடங்களில் நடத்தப்பட்ட சோதனையில், ஜியோமி இந்தியா நிறுவனம், குவால்காம் யுஎஸ்ஏ மற்றும் பீஜிங் ஜியோமி மொபைல் சாஃப்ட்வேர் நிறுவனங்களுக்கு ஒப்பந்தப்படி காப்புரிமை தொகை மற்றும் உரிமம் கட்டணம் செலுத்தியதற்கான ஆவணங்கள் கைப்பற்றப்பட்டன. இந்த கட்டணம் செலுத்தியது தொடர்பாக ஜியோமி இந்தியா நிறுவன இயக்குனர்கள் அளித்த வாக்குமூலங்கள் பதிவு செய்யப்பட்டன.
இந்த கட்டணங்கள், ஜியோமி இந்தியா நிறுவனம் இறக்குமதி செய்த பொருட்களின் பரிமாற்ற மதிப்பில் சேர்க்கப்படவில்லை. இது சுங்கசட்டத்தின் 14வது பிரிவின் படி விதிமுறை மீறல். இதன் மூலம் ஜியோமி இந்தியா நிறுவனம் சுங்க வரி ஏய்ப்பு செய்துள்ளது.
ஜியோமி இந்தியா நிறுவனம் இறக்குமதி செய்த எம்.ஐ பிராண்ட் செல்போன்கள் அல்லது பாகங்களை இறக்குமதி செய்து இந்தியாவில் தயாரிக்கப்பட்ட செல்போன்களை ஜியோமி இந்தியா நிறுவனம் விற்பனை செய்தது விசாரணையில் தெரிந்தது.
விசாரணை முடிவுக்குப்பின், கடந்த 01.04.2017 முதல் 30.06.2020 வரை, ஜியோமி இந்தியா நிறுவனம் ரூ. 653 கோடி சுங்க வரி ஏய்ப்பு செய்ததாக வருவாய் புலனாய்வுத்துறை இயக்குரகம் நோட்டீஸ்கள் வழங்கின.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1787686
புவி அறிவியல் அமைச்சகம்
அதிகரித்துவரும் மாசு அளவுகள்
மக்களவையில் கேள்வி ஒன்றுக்கு எழுத்துப்பூர்வமாக பதிலளித்த புவி அறிவியல் மற்றும் அறிவியல் மற்றும் தொழில்நுட்பம் இணை அமைச்சர்  டாக்டர். ஜிதேந்திர சிங் கீழ்காணும் தகவல்களை வழங்கினார்.
குறிப்பாக தில்லியில் நிலவும் மாசு பிரச்சினைக்கு தீர்வு காண்பதற்காக அரசு முகமைகள் மற்றும் சூழலியலில் உள்ள மற்றவர்களுக்கு மாசு அளவுகள் குறித்த புள்ளியியல் விவரங்களை புவி அறிவியல் அமைச்சகம் சரியான நேரத்தில் வழங்கி வருகிறது.
இது தொடர்பாக புவி அறிவியல் அமைச்சகத்தின் நிறுவனங்களான ஐஐடிஎம் மற்றும் இந்திய வானிலை துறை ஆகியவை தில்லி தேசிய தலைநகர் பகுதியில் முன்னேறிய காற்று தர மேலாண்மைக்காக காற்று தரம் குறித்து முன்கூட்டியே எச்சரிக்கும் அமைப்பு மற்றும் முடிவு ஆதரவு அமைப்பு ஆகியவற்றை உருவாக்கியுள்ளன.
இவற்றின் மூலம் பெறப்படும் தகவல்கள் சரியான நேரத்தில் காற்று தரத்தை நிர்வகிப்பதற்கு உதவும். இந்திய அரசால் புதிதாக வடிவமைக்கப்பட்டுள்ள படிப்படியான எதிர்வினை செயல் திட்டத்திற்கு இவை பங்காற்றும்.
மேலும், பொதுமக்கள் மற்றும் முடிவெடுப்போர்க்கு காற்றின் தரம் குறித்த உடனடி உள்ளீடுகளை வாங்குவதற்கு இணையதளமும் செயல்படுகிறது. காற்று தரம் குறித்த ஆய்வுகள் ஆராய்ச்சிகள் மற்றும் எச்சரிக்கைகளை புதிய அறிவியல் அமைச்சகம் தற்சமயம் வழங்கி வருகிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1808616
சாலைப் போக்குவரத்து மற்றும் நெடுஞ்சாலைத்துறை அமைச்சகம்
2024-25- ம் நிதி ஆண்டுக்குள் சுமார் 10,000 கி.மீ. டிஜிட்டல் நெடுஞ்சாலைகளை இந்திய தேசிய நெடுஞ்சாலைகள் ஆணையம் உருவாக்கவுள்ளது
2024-25- ம் நிதியாண்டுக்குள் நாடு முழுவதும் சுமார் 10,000 கி.மீ. தூரத்திற்கு கண்ணாடி இழை கேபிள் கட்டமைப்பை உருவாக்க இந்திய தேசிய நெடுஞ்சாலைகள் ஆணையம் பணியாற்றி வருகிறது. இந்த ஆணையத்திற்கு சொந்தமாக தேசிய நெடுஞ்சாலைகள் சரக்குப்போக்குவரத்து மேலாண்மை நிறுவனம் இந்த டிஜிட்டல் நெடுஞ்சாலைகள் வலைப்பின்னல் திட்டத்தை செயல்படுத்தும் கண்ணாடி இழை கேபிள் கட்டமைப்பை தேசிய நெடுஞ்சாலைகளில் அமைப்பதன் மூலம் இது செயல்படுத்தப்படும். டிஜிட்டல் நெடுஞ்சாலை மேம்பாட்டுக்கான முன்னோட்ட வழித்தடங்களாக சுமார் 1367 கி.மீ. தூர தில்லி, மும்பை எக்ஸ்பிரஸ் வழித்தடமும், 512 கி.மீ. தூர ஐதராபாத்-பெங்களூரு சரக்குப் போக்குவரத்து வழித்தடமும் தெரிவு செய்யப்பட்டுள்ளன.
5ஜி, 6ஜி போன்ற நவீன தொலைத்தகவல் தொழில்நுட்பங்களின் செயல்பாட்டை விரைவுப்படுத்த இந்த வலைப்பின்னல் உதவும். அண்மையில் தொடங்கப்பட்ட 246 கி.மீ. தூர தில்லி-தௌசா-லால்சாட் பிரிவில் 3 மீட்டர் அகலமுள்ள சரக்குப் போக்குவரத்துக்கான பாதையில் கண்ணாடி இழை கேபிள்கள் பொருத்தப்பட்டுள்ளன. இது இந்தப்பகுதியில் 5ஜி வலைப்பின்னலை அறிமுகம் செய்வதற்கு முதுகெலும்பாக பயன்பட்டுள்ளது.
பிரதமர் அலுவலகம்
மிசோரமில் நிகழ்ந்த பாலம் விபத்தில் உயிரிழந்தவர்களுக்கு பிரதமர் இரங்கல்
பாதிக்கப்பட்டவர்களுக்கு நிவாரணம் அறிவிப்பு
மிசோரமில் நிகழ்ந்த பாலம் விபத்தில் உயிரிழந்தவர்களுக்கு பிரதமர் திரு. நரேந்திர மோடி ஆழ்ந்த இரங்கலை தெரிவித்துள்ளார்.
உயிரிழந்தவர்களின் குடும்பத்தினருக்கு தலா ரூ.2 லட்சமும், காயமடைந்தவர்களுக்கு ரூ.50,000மும் பிரதமரின் தேசிய நிவாரண நிதியிலிருந்து வழங்கப்படும் என்று பிரதமர் அறிவித்துள்ளார்.
இது குறித்து பிரதமர் அலுவலகம் சமூக ஊடக எக்ஸ் தளத்தில் கூறியிருப்பதாவது;
"மிசோரமில் நிகழ்ந்த பாலம் விபத்து வேதனை அளிக்கிறது. தங்கள் அன்புக்குரியவர்களை இழந்தவர்களுக்கு இரங்கல். காயமடைந்தவர்கள் விரைவில் குணமடைய பிரார்த்திக்கிறேன். மீட்புப் பணிகள் நடைபெற்று வருகிறது, பாதிக்கப்பட்டவர்களுக்கு அனைத்து உதவிகளும் செய்யப்பட்டு வருகின்றன.
உயிரிழந்தவர்களின் குடும்பத்தினருக்கு பிரதமரின் தேசிய நிவாரண நிதியிலிருந்து ரூ. 2 லட்சம் வழங்கப்படும். காயமடைந்தவர்களுக்கு ரூ.50,000 வழங்கப்படும்: பிரதமர் @narendramodi”
பாதுகாப்பு அமைச்சகம்
இந்திய விமானப்படையின் பசுமை போக்குவரத்து முன்முயற்சி
கரியமிலவாயு வெளியேற்றத்தைக் குறைப்பதற்காகவும், மத்திய அரசின் பசுமை போக்குவரத்து முயற்சிகளுக்கு ஏற்பவும், இந்திய விமானப்படை, தமது போக்குவரத்துப் பயன்பாடுகளுக்கு டாடா நெக்ஸான் மின்சார வாகனங்களை அறிமுகப்படுத்தியுள்ளது. 15 நவம்பர் 2022 அன்று விமானப்படைத் தலைமையகமான வாயு பவனில் இதற்கான விழா நடைபெற்றது. விமானப்படைத் தலைவர் வி.ஆர்.சௌத்ரி, மூத்த அதிகாரிகள் மற்றும் பணியாளர்கள் முன்னிலையில் 12 மின்சார வாகனங்களின் முதல் தொகுப்பினை கொடியசைத்து தொடங்கி வைத்தார்.
வழக்கமான பெட்ரோல், டீசல் வாகனங்களுக்கு மாற்றாக மின்சார வாகனங்களை கொள்முதல் செய்வதன் மூலம், மின்சார வாகனங்களின் பயன்பாட்டை அதிகரிக்க இந்திய விமானப்படை திட்டமிட்டுள்ளது. பல்வேறு விமானப்படை தளங்களில் சார்ஜிங் உள்கட்டமைப்பை நிறுவுதல் உள்ளிட்ட மின்-வாகனங்களுக்கான பயன்பாட்டுச் சூழல் அமைப்பை மேம்படுத்தவும் திட்டமிடப்பட்டுள்ளது. இன்று அறிமுகப்படுத்தப்பட்ட முதல் தொகுப்பு மின்சார கார்கள் செயல்திறன் கண்காணிப்பு மற்றும் பகுப்பாய்விற்காக தில்லி தேசிய தலைநகரப் பகுதியில் பயன்படுத்தப்படும்.
தரநிலைப்படுத்தப்பட்ட மின்சார வாகனத் தொகுப்புகளை வாங்குவதன் ஒரு பகுதியாக, மின்சார பேருந்துகள் மற்றும் மின்சாரத்தில் இயங்கும் கார்களை வாங்குவது தொடர்பாக, இந்திய விமானப்படை ஏற்கனவே இந்திய ராணுவத்துடன் இணைந்து செயல்பட்டு வருகிறது. இந்த நடவடிக்கைகள், சுற்றுச்சூழலுக்கு ஏற்ற போக்குவரத்து இயக்கத்தை நோக்கிய பயணத்தில், இந்திய விமானப் படையின் உறுதிப்பாட்டை மீண்டும் உறுதி செய்வதாக அமைந்துள்ளது.
சுகாதாரம் மற்றும் குடும்ப நலத்துறை அமைச்சகம்
கொவிட் – 19 அண்மைத் தகவல்
தேசிய அளவிலான தடுப்பூசி திட்டத்தின் கீழ் இதுவரை 32.17 கோடி தடுப்பூசி டோஸ்கள் போடப்பட்டன கடந்த 24 மணி நேரத்தில் நாட்டில் 64.25 லட்சம் தடுப்பூசி டோஸ்கள் போடப்பட்டன.
நாட்டில் கடந்த 24 மணி நேரத்தில் 50,040 பேருக்கு புதிதாக தொற்று ஏற்பட்டுள்ளது நாட்டில் கொவிட் சிகிச்சை பெறுபவர்களின் எண்ணிக்கை 5,86,403 ஆக குறைந்துள்ளது சிகிச்சை பெறுபவர்கள் மொத்த பாதிப்பில் 1.94 சதவீதம்
நாட்டில் இதுவரை குணமடைந்தவர்களின் மொத்த எண்ணிக்கை 2,92,51,029 கடந்த 24 மணி நேரத்தில், 57,944 நோயாளிகள் குணமடைந்துள்ளனர்.
தொடர்ந்து 45வது நாளாக தினசரி குணமடைபவர்களின் எண்ணிக்கை, தினசரி கொவிட் பாதிப்பை விட அதிகமாக உள்ளது குணமடைபவர் வீதம் 96.75 சதவீதம்
வாராந்திர கொவிட் பாதிப்பு வீதம் 5 சதவீதத்துக்கும் குறைவாக உள்ளது. தற்போதைய பாதிப்பு 2.91 சதவீதம்
தினசரி கொவிட் பாதிப்பு 2.82 சதவீதம், தொடர்ந்து 20 நாட்களாக 5 சதவீதத்துக்கும் குறைவாக உள்ளது
கொவிட் பரிசோதனை திறன் கணிசமாக அதிகரித்துள்ளது – மொத்தம் 40.42 கோடி பரிசோதனைகள் நடத்தப்பட்டுள்ளன.
(Visitor Counter : 149
தொலைதொடர்பு மற்றும் தகவல் தொழில்நுட்ப அமைச்சகம்
வீடுகள் தோறும் மூவர்ணக்கொடி
தபால் நிலையங்களில் ரூ.25க்கு தேசிய கொடி விற்பனை
நாட்டிலுள்ள பெருமைக்குரிய குடிமக்கள் அனைவருக்கும் தேசிய கொடிகள் கிடைப்பதை உறுதி செய்யும் வகையில், தபால் நிலையங்களில் 25 ரூபாய்க்கு விற்பனை செய்யப்படுகின்றன. மேலும், ஏராளமான குடிமக்கள், இணையவழி தபால் அலுவலகம் மூலமாகவும் தேசிய கொடிகளை வாங்குகின்றனர். .)
எந்தவொரு விநியோக கட்டணமுமின்றி, நாட்டில் எந்த முகவரியில் வசிப்பவர்களுக்கும், தேசிய கொடிகளை தபால் துறை விநியோகம் செய்கிறது. இணைய வழியில் தேசிய கொடி வாங்குவோருக்கு கொடிகள் கிடைப்பதை உறுதி செய்வதற்காக, 12 ஆகஸ்ட் 2022 நள்ளிரவுக்கு முன்பாக, பொதுமக்கள் பதிவு செய்யும்படி கேட்டு கொள்ளப்பட்டுள்ளனர்.
பொருளாதார விவகாரங்களுக்கான மத்திய அமைச்சரவைக் குழு
அருணாச்சலப் பிரதேசம் மற்றும் சிக்கிமில் மின்பகிர்மானத்தையும், விநியோகத்தையும் வலுப்படுத்துவதற்கான திருத்தப்பட்ட செலவு மதிப்பீடுகள் : அமைச்சரவை ஒப்புதல்
அருணாசலப் பிரதேசம், சிக்கிம் ஆகிய மாநிலங்களில் மாநிலங்களுக்கு இடையேயான மின்பகிர்மானத்தையும், விநியோக அமைப்புகளையும் வலுப்படுத்துவதன் மூலமாக அவற்றின் பொருளாதார வளர்ச்சியை ஊக்குவிக்கும் முக்கிய நடவடிக்கையாக, இம்மாநிலங்களில் மின் பகிர்மானம் மற்றும் விநியோகத்தை வலுப்படுத்துவதற்கான திருத்தப்பட்ட செலவு மதிப்பீடுகளுக்கு பிரதமர் திரு நரேந்திர மோடி தலைமையிலான பொருளாதார விவகாரங்களுக்கான அமைச்சரவைக் குழு ஒப்புதல் அளித்துள்ளது. இதன் மொத்த மதிப்பு ரூ 9129.32 கோடி ஆகும்.
இந்தத் திட்டத்தை, மத்திய மின்சக்தி அமைச்சகத்தின் கீழ் இயங்கும் பொதுத்துறை நிறுவனமான பவர் கிரிட், சிக்கிம் மற்றும் அருணாச்சலப் பிரதேச மாநில அரசுகள் இணைந்து செயல்படுத்தவுள்ளன. ஏற்கனவே அனுமதி அளிக்கப்பட்டுள்ள பணிகளை படிப்படியாக நிறைவு செய்து, 2021 டிசம்பர் மாதத்தில் இத்திட்டத்தைத் தொடங்க இலக்கு நிர்ணயிக்கப்பட்டுள்ளது. இதுவரை அனுமதி அளிக்கப்படாத பணிகள், அனுமதி அளிக்கப்பட்டு 36 மாதங்களுக்குள் நிறைவு செய்யப்படும். அதன் பின்னர் மாநில முகமைகள் பகிர்மானம் மற்றும் விநியோக அமைப்பின் உரிமையாளர்களாக இருந்து பராமரிப்பு பணியை மேற்கொள்வார்கள்.
அருணாச்சலப் பிரதேசம் மற்றும் சிக்கிம் மாநிலங்களின் ஒட்டு மொத்த பொருளாதார வளர்ச்சியையும், மாநிலங்களுக்கு இடையேயான மின் பகிர்மானம் மற்றும் விநியோக உள்கட்டமைப்பை வலுப்படுத்துவதும் இத்திட்டத்தின் முக்கிய நோக்கமாகும். இதன் மூலம் தொலை தூர இடங்களுக்கு மின்சாரத் தொகுப்பின் இணைப்பு கிடைக்கும்.
இத்திட்டத்தைச் செயல்படுத்துவதன் மூலம் நம்பத் தகுந்த மின்சாரத் தொகுப்பு உருவாக்கப்பட்டு மேற்கண்ட மாநிலங்களில் மின்சார பகிர்மானமும், விநியோக திறனும் வலுப்படுத்தப்படும். தொலைதூர, எல்லையோரப் பகுதிகள் உட்பட கிராமங்களுக்கும், நகரங்களுக்கும் தரமான மின்சார வசதி கிடைக்கும். அனைத்துப் பிரிவு மின் நுகர்வோருக்கும் இத்திட்டம் பயனளிக்கும்.
மேலும் விவரங்களுக்கு, இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1705108
-----
(
பிரதமர் அலுவலகம்
மத்திய- மாநில அறிவியல் மாநாட்டை பிரதமர் செப்டம்பர் 10 ஆம் தேதி தொடங்கி வைக்கிறார்
ஒத்துழைப்பு கூட்டாட்சியை ஊக்குவிக்கும் விதமாக இம்மாநாட்டில் நாடுமுழுவதும் உள்ள அறிவியல் & தொழில்நுட்ப அமைச்சர்கள் மற்றும் செயலாளர்கள் பங்கேற்க உள்ளன.
முதற்கட்ட மாநாட்டில் வலுவான அறிவியல், தொழில்நுட்பம், மற்றும் புதுமையான சுற்றுசூழலை உருவாக்குவதே நோக்கம்
மத்திய - மாநில அறிவியல் மாநாட்டை பிரதமர் திரு நரேந்திர மோடி செப்டம்பர் 10- ஆம் தேதி காலை 10:30 மணியளவில் காணொலி காட்சி மூலம் தொடங்கி வைப்பார். இந்த நிகழ்வில் கூடியிருப்போரிடையே பிரதமர் உரையாற்றுவார்.
நாட்டில் புதிய கண்டுபிடிப்பு மற்றும் தொழில்முனைவோருக்கு வசதி செய்து கொடுக்கும் பிரதமரின் இடைவிடாத முயற்சியில் முதல் முறையாக இத்தகைய மாநாடு நடைபெறுகிறது. நாடு முழுவதும் வலுவான அறிவியல், தொழில்நுட்பம் மற்றும் புதிய கண்டுபிடிப்பு  சூழலைக் கட்டமைக்க கூட்டாட்சி ஒத்துழைப்பு உணர்வுடன் மத்திய- மாநில ஒத்துழைப்பு நடைமுறையை இது வலுப்படுத்தும்.
இந்த இரண்டு நாள் மாநாடு அகமதாபாதில் உள்ள அறிவியல் நகரில் செப்டம்பர் 10, 11 ஆகிய தேதிகளில் நடைபெற உள்ளது. எஸ்டிஐ தொலைநோக்கு 2047; மாநிலங்களில் எஸ்டிஐ வளர்ச்சிக்கான பார்வை மற்றும் எதிர்கால வளர்ச்சிப்பாதைகள்; சுகாதாரம் - அனைவருக்கும் டிஜிட்டல் சுகாதார வசதி; 2030-க்குள் ஆராய்ச்சி மற்றும் மேம்பாட்டில் தனியார் துறை முதலீட்டை இருமடங்கு ஆக்குதல்; வேளாண்மை – விவசாயிகளின் வருவாயை அதிகரிக்க தொழில்நுட்ப தலையீடுகள்; தண்ணீர் – தூய்மையான குடிநீர் தயாரிப்பதற்கான புதிய கண்டுபிடிப்பு; எரிசக்தி – ஹைட்ரஜன் இயக்கத்தில், அறிவியல் தொழில்நுட்ப பங்களிப்பு உட்பட அனைவருக்கும் தூய எரிசக்தி; கடலோர மாநிலங்கள் / யூனியன் பிரதேசங்களுக்கும் நாட்டின் எதிர்கால பொருளாதாரத்திற்கும் பொருத்தமான ஆழ்கடல் இயக்கம் உள்ளிட்ட பல்வேறு மையப்பொருள்களில் இந்த மாநாட்டின் அமர்வுகள் நடைபெறும்.
இந்த வகையில், முதலாவதான மாநாட்டில் குஜராத் முதலமைச்சர், மத்திய அறிவியல் மற்றும் தொழில்நுட்பத் துறை இணை அமைச்சர், மாநிலங்கள் மற்றும் யூனியன் பிரதேசங்களின் அறிவியல் மற்றும் தொழில்நுட்பத்துறை அமைச்சர்கள், செயலாளர்கள், தொழில்துறைத் தலைவர்கள், தொழில் முனைவோர், அரசு சாரா அமைப்புகள், இளம் விஞ்ஞானிகள் மற்றும் மாணவர்கள் பங்கேற்க உள்ளனர்.
-------
(
அறிவியல் மற்றும் தொழில்நுட்பத்துறை
ரோபோட்டிக்ஸ், உயிரி மருத்துவத்தில் பயன்படுத்தக்கூடிய குறைந்த செலவிலான உணரிகள் கண்டுபிடிப்பு
மனிதர்களின் நாடித் துடிப்பில் ஏற்படும் மாற்றத்தைக் கண்டறிவதற்காக, குறைந்த விலையில், மென்மையான, வளைந்து கொடுக்கும் தன்மையுடன், அணிந்துகொள்ளும் உணரிகளை இந்திய ஆராய்ச்சியாளர் ஒருவர் உருவாக்கியுள்ளார். ரோபோட்டிக்ஸ், செயற்கை உறுப்புகள், சிறிய அளவில் துளையிடும் அறுவை சிகிச்சையிலும் கட்டிகள்/ புற்றுநோய் உயிரணுக்களை கண்டறிவதிலும் இதனைப் பயன்படுத்தலாம்.
அறிவியல் மற்றும் தொழில்நுட்பத் துறையின் மேம்பட்ட உற்பத்தி தொழில்நுட்பங்களின் ஆதரவுடன், மும்பை இந்திய தொழில்நுட்பக் கழகத்தைச் சேர்ந்த டாக்டர் தீப்தி குப்தா இந்த உணரிகளை தயாரித்துள்ளார்.
ஏசிஎஸ் அப்பிளைட் மெட்டீரியல்ஸ் அண்ட் இன்டர்ஃபேசஸ் என்ற சஞ்சிகையில் இந்த ஆராய்ச்சி வெளியிடப்பட்டுள்ளது. மேக் இன் இந்தியா முன்முயற்சிக்கு ஆதரவளிக்கும் வகையில் இந்தத் தொழில்நுட்பம் அமைந்துள்ளது. இந்த உணரிகளுக்காக 3 தேசிய காப்புரிமைகளுக்கு டாக்டர் குப்தா விண்ணப்பித்துள்ளார். உயிரி மருத்துவ உபகரணங்கள், தோல் மின்னணுப் பொருட்கள் மற்றும் சிறிய அளவில் துளையிடும் அறுவை சிகிச்சைகளில் இந்த உணரிகள் சிறப்பாக செயல்படக் கூடும் என்று பல்வேறு கட்ட சோதனைகளில் தெரியவந்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1745115
-----
(Visitor Counter : 158
நீர்வளத் துறை அமைச்சகம்
பாட்னாவுக்கு ரூ.1111.56 கோடி மதிப்புள்ள நான்கு கழிவுநீர்ப் பாதைத் திட்டங்களுக்குப் பிரதமர் நாளை அடிக்கல் நாட்டவிருக்கிறார்
பாட்னாவுக்கு ரூ.1111.56 கோடி மதிப்புள்ள நான்கு கழிவுநீர்ப் பாதைத் திட்டங்களுக்குப் பிரதமர் நாளை அடிக்கல் நாட்டவிருக்கிறார். இதற்கான நிகழ்ச்சி பீகாரில் உள்ள மோத்திஹரி நகரில் நடைபெறும். இந்த நான்கு திட்டங்களும் இணைந்து நாளொன்றுக்கு 60 மில்லியன் லிட்டர் திறன் கொண்ட புதிய கழிவுநீர்ச் சுத்திகரிப்பு நிலையத்தை  உருவாக்கும். மேலும் பாட்னாவின் சையத்பூர், பஹாரி கழிவுநீர் மண்டலங்களில் 376.12 கிலோ மீட்டர் தூரக் கழிவுநீர் பாதையும் அமையும்.
பாட்னாவில் மேற்கொள்ளப்படவிருக்கும் ரூ.3237.69 கோடி மதிப்பிலான 11 திட்டங்கள் மொத்தமாக நாளொன்றுக்கு 350 மில்லியன் லிட்டர் கழிவுநீர்ச் சுத்திகரிப்பு இதனை உருவாக்கும். 1140.26 கிலோ மீட்டர் கழிவுநீர்ப் பாதைகள் அமையும். 2035 வாக்கில் இந்த நகரின் கழிவுநீர் அளவு நாளொன்றுக்கு 320 மில்லியன் லிட்டராக இருக்கும் என்று எதிர்பார்க்கப்படுகிறது. இவை தவிர கங்கை தூய்மை திட்டத்தின் கீழ் பீகாரில் ரூ.5042.11 கோடி மதிப்புள்ள 29 திட்டங்களும் செயல்பாட்டில் உள்ளன.
(Visitor Counter : 82